CELEX: 32012D0786
Language: hr
Date: 2012-12-13 00:00:00
Title: 2012/786/EU: Provedbena odluka Komisije od 13. prosinca 2012. o izmjeni Odluke 2010/221/EU s obzirom na nacionalne mjere za sprečavanje unosa određenih bolesti akvatičnih životinja u dijelove Irske, Finske i Ujedinjene Kraljevine (priopćena pod brojem dokumenta C(2012) 9295)  Tekst značajan za EGP

03/Sv. 64
            
            
               HR
            
            
               Službeni list Europske unije
            
            
               310
            
         32012D0786
   
               L 347/36
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 13. prosinca 2012.
   o izmjeni Odluke 2010/221/EU s obzirom na nacionalne mjere za sprečavanje unosa određenih bolesti akvatičnih životinja u dijelove Irske, Finske i Ujedinjene Kraljevine
   (priopćena pod brojem dokumenta C(2012) 9295)
   (Tekst značajan za EGP)
   (2012/786/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 43. stavak 2.,
   budući da:
   
               (1)
            
            
               Odluka Komisije 2010/221/EU od 15. travnja 2010. o odobravanju nacionalnih mjera za ograničavanje utjecaja određenih bolesti životinja akvakulture i slobodnoživućih akvatičnih životinja u skladu s člankom 43. Direktive Vijeća 2006/88/EZ (2), omogućuje određenim državama članicama primjenu ograničenja na pošiljke navedenih životinja kako bi se spriječilo unošenje određenih bolesti na njihov teritorij, ako dokažu da su njihov teritorij ili određena ograničena područja njihovog teritorija slobodni od takvih bolesti, ili su uspostavili programe iskorjenjivanja ili nadziranja bolesti kako bi postali slobodni od bolesti.
            
         
               (2)
            
            
               Kontinentalni dijelovi teritorija Finske su navedeni u Prilogu II. Odluci 2010/221/EU kao područja s odobrenim programom za iskorjenjivanje bakterijske bolesti bubrega (BKD).
            
         
               (3)
            
            
               Stoga su Odlukom 2010/221/EU odobrene određene nacionalne mjere Finskoj u vezi s pošiljkama životinja akvakulture vrsta prijemljivih na ove bolesti za navedena područja.
            
         
               (4)
            
            
               Finska je obavijestila Komisiju da, iako su mnoga područja ostvarila napredak, neka su još uvijek zaražena BKD-om. Finska je stoga zatražila da se slivno područje Vesijärvi isključi iz programa iskorjenjivanja bolesti. Prilog II. stoga treba izmijeniti.
            
         
               (5)
            
            
               U Prilogu III. Odluci 2010/221/EU trenutačno je nabrojeno devet kompartmenta na području Irske s odobrenim programom nadziranja u pogledu ostreid herpesvirusa 1 μνar (OsHV-1 μνar).
            
         
               (6)
            
            
               Irska je obavijestila Komisiju o utvrđivanju OsHV-1 μνar u Drumcliffu unutar kompartmenta 3, u estuariju rijeke Shannon unutar kompartmenta 6 i u Oysterhaven Bayu unutar kompartmenta 9. Geografsku granicu navedenih kompartmenta u Prilogu III. Odluci 2010/221/EU stoga treba izmijeniti.
            
         
               (7)
            
            
               Prilog III. Odluci 2010/221/EU navodi teritorije Ujedinjene Kraljevine, Sjeverne Irske i Guernseya kao teritorije s odobrenim programom nadziranja OsHV-1 μνar.
            
         
               (8)
            
            
               Ujedinjena Kraljevina je obavijestila Komisiju o utvrđivanju OsHV-1 μνara u Engleskoj i Sjevernoj Irskoj. Geografske granice navedenih područja u Prilogu III. Odluci 2010/221/EU stoga treba izmijeniti.
            
         
               (9)
            
            
               Odluku 2010/221/EU stoga treba izmijeniti.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilozi II. i III. Odluci 2010/221/EU mijenjaju se tekstom iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 13. prosinca 2012.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 328, 24.11.2006., str. 14.
   
      (2)  SL L 98, 20.4.2010., str. 7.
   PRILOG
   „
         PRILOG II.
         
            Države članice i njihova područja s programima za iskorjenjivanje određenih bolesti životinja akvakulture, koji imaju odobrenje za provođenje nacionalnih mjera za kontrolu navedenih bolesti u skladu s člankom 43. stavkom 2. Direktive 2006/88/EZ
         
         
                     Bolest
                  
                  
                     Država članica
                  
                  
                     Oznaka
                  
                  
                     Geografska granica područja s odobrenim nacionalnim mjerama
                  
               
                     Bakterijska bolest bubrega (BKD)
                  
                  
                     Finska
                  
                  
                     FI
                  
                  
                     Sljedeća slivna područja:
                     Kymijoki (osim slivnog područja Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki- Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                  
               
                     Švedska
                  
                  
                     SE
                  
                  
                     Kontinentalni dijelovi teritorija
                  
               
                     Virus zarazne nekroze gušterače (IPN)
                  
                  
                     Švedska
                  
                  
                     SE
                  
                  
                     Obalni dijelovi teritorija
                  
               
      
         PRILOG III.
         
            Države članice i regije s programima nadziranja Ostreid herpesvirusa 1 μνar (OsHV μνar-1) koje imaju odobrenje za donošenje nacionalnih mjera za kontrolu bolesti u skladu s člankom 43. stavkom 2. Direktive 2006/88/EZ
         
         
                     Bolest
                  
                  
                     Država članica
                  
                  
                     Oznaka
                  
                  
                     Geografske granice područja s odobrenim nacionalnim mjerama
                     (države članice, područja i kompartmenti)
                  
               
                     Ostreid herpesvirus 1 μνar (OsHV μνar-1)
                  
                  
                     Irska
                  
                  
                     IE
                  
                  
                     Kompartment 1: Sheephaven Bay
                     Kompartment 2: Gweebara Bay
                     Kompartment 3: Killala, Broadhaven i Blacksod Bays
                     Kompartment 4: Streamstown Bay
                     Kompartment 5: Bertraghboy i Galway Bays
                     Kompartment 6: Poulnasharry, Askeaton i Ballylongford Bays
                     Kompartment 7: Kenmare Bay
                     Kompartment 8: Dunmanus Bay
                     Kompartment 9: Kinsale Bay
                  
               
                     Ujedinjena Kraljevina
                  
                  
                     UK
                  
                  
                     Teritorij Velike Britanije, osim Whitstable Baya, Kent.
                     Teritorij Sjeverne Irske, osim Killough Baya, Lough Foylea, Carlingford Lougha i Strangford Lougha.
                     Teritorij Guernseya.
                  
               ”